TEAM พุ่งกระฉูด 8% นิวไฮรอบ 5 เดือน เก็งงบไตรมาส 2 โตต่อเนื่อง
TEAM พุ่งกระฉูด 8% นิวไฮรอบ 5 เดือน คาดเก็งงบไตรมาส 2/65 โตต่อเนื่อง โดย ณ เวลา 10:59 น. อยู่ที่ระดับ 4.82 บาท บวก 0.38 บาท
TEAM พุ่งกระฉูด 8% นิวไฮรอบ 5 เดือน คาดเก็งงบไตรมาส 2/65 โตต่อเนื่อง โดย ณ เวลา 10:59 น. อยู่ที่ระดับ 4.82 บาท บวก 0.38 บาท
3 ส.ค. 2565

ผู้สื่อข่าวรายงานว่า วันนี้ (3 ส.ค.65) ราคาหุ้นบริษัท ทีมพรีซิชั่น จำกัด (มหาชน) หรือ TEAM ณ เวลา 10:59 น. อยู่ที่ระดับ 4.82 บาท บวก 0.38 บาท หรือ 8.56%  ราคาสูงสุดที่ระดับ 4.86 บาท ราคาต่ำสุด 4.50 บาท ด้วยมูลค่าซื้อขาย 107.57 ล้านบาท ราคาหุ้นแรงในรอบ 5 เดือน โดยเทียบตั้งแต่หุ้นยืนที่ระดับ 4.98 บาท เมื่อวันที่ 2 ก.พ.65 คาดเก็งกำไรหุ้นเล็กหลังราคาลงลึก และลุ้นผลงานไตรมาส 2/2565 โตต่อเนื่อง

ด้านผลประกอบการไตรมาส 1/2565 อยู่ที่ 50.22 ล้านบาท เพิ่มขึ้นจากไตรมาส 1/2564 อยู่ที่ 46.75 ล้านบาท ลุ้นผลงานไตรมาส 2/2565 โตต่อ หนุนผลงานปีนี้เด่นต่อเนื่อง
ขณะที่บล.เคทีบีเอสที ระบุในบทวิเคราะห์วันนี้(3 ส.ค.2565) ว่า ตลาดโดยรวมถือว่าดีความเห็น Fed ไม่ได้ต้องการเร่งขึ้นดอกเบี้ย แต่ตัวฉุดคือ การเยือนไต้หวันของ นางแนนซี เพโลซี ประธานสภาผู้แทนราษฎรสหรัฐ ที่จะทำให้จีน-ไต้หวัน เกิดความบาดหมางกันต่อไป โดยหุ้นที่อิงกับสถานการณ์ไต้หวันจะเป็นกลุ่มอีเล็คทรอนิคส์ และกลุ่มอาหาร ซึ่งอาจเป็นได้ทั้งบวกและลบ

อนึ่ง TEAM  ทำธุรกิจพัฒนาออกแบบ ผลิต ประกอบวงจรอิเล็กทรอนิกส์ (PCBA) และผลิตภัณฑ์อิเล็กทรอนิกส์สำเร็จรูป รวมทั้งให้บริการจัดหาวัตถุดิบและจัดส่ง โดยให้บริการกับลูกค้าที่ผลิตผลิตภัณฑ์หลากหลายประเภท เช่น อุตสาหกรรมการแพทย์ สินค้าอุตสาหกรรมและพาณิชยกรรม อุปกรณ์เครือข่ายการสื่อสารไร้สายต่างๆ อุตสาหกรรมยานยนต์ อุตสาหกรรมโทรคมนาคม และ สินค้าอุปโภคและบริโภค